ועדת הכנסת, כנסת 23, פרוטוקול מספר 51, 2020-08-24 02:45

איתן גינזבורג: היום יום שני, ד' באלול התש"ף, 24 באוגוסט 2020, השעה 02:49.

איתן גינזבורג: אנחנו פה על מנת לדון בטענת נושא חדש שהגיש חבר הכנסת מיקי לוי בעת הדיון בהצעת חוק-יסוד: הכנסת (תיקון מס' 50 – הוראת שעה) (התפזרות בשל אי-קבלת חוק תקציב).

איתן גינזבורג: הבקשה שלו ושל חבר הכנסת מיקי זוהר היא לגבי סעיפים 1,4 ו-5.

מיקי לוי: אין בכלל ספק שהיו שינויים מהותיים בתאריכים ובנוסח.

מיקי לוי: אם היה לכם קצת אומץ הייתם עושים את זה אחרת.

מיקי לוי: אם ב-100 ימים לא עשיתם שום דבר, גם לא תעשו ב-120 יום שנתנו לכם עכשיו, אבל שיהיה לכם בהצלחה.

שגית אפיק: אין ספק שנעשו שינויים מהותיים בהצעת החוק הזאת ביחס לקריאה הראשונה.

שגית אפיק: דווקא לעניין סעיף 1 שמתייחס לתאריך, אני חושבת שזה שינוי שנבע מטבע הדיונים, אי אפשר לראות בו נושא חדש.

שגית אפיק: ביחס לסעיפים 4 ו-5 – מדובר בהסדרה ביחס לתקציב בתקופת אותם 100 ימים שבינתיים השתנו ל-120 ימים.

שגית אפיק: אני חושבת שאי אפשר לומר שהוראות ההסדרה שהוועדה גילתה במהלך הדיונים שדרושות לצורך הסדרת התקציב ואישורו גם בתקופה הזאת, למרות החריגות שבהסדר, הן נושא חדש לחלוטין והוועדה לא יכלה לקיים בו דיון ולאשר אותו.

מיקי לוי: התייעצות סיעתית.

איתן גינזבורג: אנחנו נחזור ב-2:57.

איתן גינזבורג: אני מחדש את ישיבת הוועדה.

איתן גינזבורג: אבקש לעבור להצבעה.

איתן גינזבורג: מי בעד אישור נושא חדש, ירים את ידו?

איתן גינזבורג: לא אושר.

איתן גינזבורג: ההצעה לא התקבלה.

מיקי לוי: רביזיה.

איתן גינזבורג: ב-03:30 נתכנס שוב.

איתן גינזבורג: הישיבה נעולה.